CELEX: 32002D0628
Language: et
Date: 2002-06-25 00:00:00
Title: Nõukogu otsus, 25. juuni 2002, mis käsitleb Cartagena bioohutuse protokolli sõlmimist Euroopa Ühenduse nimel

Tähtis õiguslik teade

|

32002D0628

Euroopa Liidu Teataja L 201 , 31/07/2002 Lk 0048 - 0049

		Nõukogu otsus,25. juuni 2002,mis käsitleb Cartagena bioohutuse protokolli sõlmimist Euroopa Ühenduse nimel(2002/628/EÜ)EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 175 lõiget 1 seoses artikli 300 lõike 2 esimese lõigu esimese lausega ja artikli 300 lõike 3 esimese lõiguga,võttes arvesse komisjoni ettepanekut, [1]võttes arvesse Euroopa Parlamendi arvamust [2]ning arvestades järgmist:(1) Vastavalt asutamiselepingu artiklile 174 on Euroopa Ühenduse keskkonnapoliitika üheks eesmärgiks edendada rahvusvahelisel tasemel meetmeid regionaalsete ja ülemaailmsete keskkonnaprobleemidega tegelemiseks, sealhulgas bioloogilise mitmekesisuse säilitamiseks ja säästvaks kasutamiseks.(2) Euroopa Ühendus sõlmis otsusega 93/626/EMÜ [3] Ühendatud Rahvaste Organisatsiooni Keskkonnaprogrammi egiidi all bioloogilise mitmekesisuse konventsiooni.(3) 1995. aastal volitas nõukogu bioloogilise mitmekesisuse konventsiooni artikli 19 lõike 3 põhjal komisjoni osalema ühenduse nimel bioohutuse protokolli käsitlevatel läbirääkimistel. Komisjon osales nimetatud läbirääkimistel koos liikmesriikidega.(4) Cartagena bioohutuse protokoll võeti vastu Montrealis 29. jaanuaril 2000. aastal.(5) Protokoll annab ettevaatuspõhimõttele tugineva raamistiku kaasaegse, bioloogilise mitmekesisuse kaitsmisele ja säästvale kasutamisele võimalikku kahjulikku mõju avaldava biotehnoloogia tagajärjel muundatud elusorganismide ohutuks transportimiseks, käsitsemiseks ja kasutamiseks, võttes arvesse ka riske inimtervisele ning keskendudes eriti piiriülestele liikumistele.(6) Euroopa Ühendus ja neliteist liikmesriiki kirjutasid protokollile alla Nairobis peetud viiendal bioloogilise mitmekesisuse konventsiooni poolte kohtumisel 24. mail 2000. aastal. Luksemburg kirjutas protokollile alla 11. juulil 2000. aastal.(7) Vastavalt bioloogilise mitmekesisuse konventsiooni artiklile 34 peavad riigid ja regionaalsed majandusintegratsiooni organisatsioonid konventsiooni iga protokolli ratifitseerima, vastu võtma või heaks kiitma.(8) Cartagena bioohutuse protokoll aitab kaasa ühenduse keskkonnapoliitika eesmärkide saavutamisele. Seetõttu on asjakohane, et käesolev protokoll sõlmitakse ühenduse nimel niipea kui võimalik,ON VASTU VÕTNUD JÄRGMISE OTSUSE:Artikkel 1Euroopa Ühenduse nimel kiidetakse heaks bioloogilise mitmekesisuse konventsiooni Cartagena bioohutuse protokoll.Protokolli tekst on sätestatud käesoleva otsuse lisas A.Artikkel 21. Nõukogu eesistujal on õigus määrata isik(ud), kellel on vastavalt bioloogilise mitmekesisuse konventsiooni artiklitele 34 ja 41 õigus heakskiitmiskiri Euroopa Ühenduse nimel Ühendatud Rahvaste Organisatsiooni peasekretärile hoiule anda.2. Nõukogu eesistujal on õigus määrata isik(ud), kellel on vastavalt bioloogilise mitmekesisuse konventsiooni artikli 34 lõikele 3 õigus käesoleva otsuse lisas B sätestatud pädevust tõendav deklaratsioon Euroopa Ühenduse nimel hoiule anda.Luxembourg, 25. juuni 2002Nõukogu nimeleesistujaJ. Matas i Palou[1] EÜT C 181 E, 30.7.2002, lk 258.[2] Arvamus on esitatud 11. juunil 2002. aastal (Euroopa Ühenduste Teatajas seni avaldamata).[3] EÜT L 309, 13.12.1993, lk 1.--------------------------------------------------